als_Latn dik_Latn sag_Latn
Në tryezën e fundit, e cila u realizua nga Njësit i të Drejtave të Njeriut në Komunë - Zyrtarja për barazi gjinore dhe grupi joformal i grave, morën pjesë vajza dhe gra të cilat janë në studime dhe ato të cilat kanë mbaruar studimet.
U debatua për barazinë gjinore, legjislacionin në fuqi dhe mekanizmat për arritjen e barazisë gjinore dhe mundësitë e fuqizimit të pozitës së gruas në shoqërinë tonë. U tha se gruaja duhet të jetë më aktive në çdo sferë të jetës politike, publike dhe ekonomike duke qenë pjesëmarrëse e barabartë në komunitet dhe qeverinë lokale.
Zyrtarja komunale për barazi gjinore, Naime Podvorica tha se në gjashtë debatet nëpër fshatra si dhe në tri tryezat ka pasur një pjesëmarrje të kënaqshme të femrave dhe debate me interes.
Podvorica tha se javën e ardhshme do të mbahen dy punëtori me temën “Fuqizimi i grave dhe vajzave në vendimmarrje”, me ç’rast do të nxirren rekomandime dhe sugjerime në bazë të të cilave do të hartohet Strategjia e veprimit për fuqizimin e gruas dhe vajzave në vendimmarrje dhe do të hartohet plani i punës një vjeçare.
als_Latn als_Latn als_Latn als_Latn